LĪGUMS Nr.\_\_\_\_\_\_\_\_\_\_\_\_\_\_

Rīga 2017.gada \_\_\_\_.\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca**”, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses**,**

**AS “STA Grupa”**, reģ. Nr.40003019103, Maskavas iela 227, Rīga, LV-1019, tās valdes locekļa Ārija Putana personā, kurš rīkojas uz statūtu pamata,

pamatojoties uz PASŪTĪTĀJA veiktā iepirkuma “**Automātisko balss ugunsgrēka izziņošanas sistēmu vienota būvprojekta izstrāde**”, iepirkuma ID Nr. PSKUS 2017/141 (turpmāk – Iepirkums) rezultātiem, bez maldības, viltus un spaidiem, noslēdz šādu līgumu (turpmāk – Līgums):

1. **Līguma priekšmets**
   1. PASŪTĪTĀJS uzdod un apmaksā, bet PIEGĀDĀTĀJS ar saviem resursiem nodrošina PASŪTĪTĀJAM  **Automātisko balss ugunsgrēka izziņošanas sistēmu vienota būvprojekta izstrāde** (turpmāk - Pakalpojums).
   2. Pakalpojums jānodrošina saskaņā ar Līgumu, Līguma pielikumu Nr.1 “Tehniskā specifikācija/piedāvājums” (turpmāk – Tehniskā specifikācija), Līguma pielikumu Nr.2 “ Finanšu piedāvājums” (turpmāk – Finanšu piedāvājums), spēkā esošajiem normatīvajiem tiesību aktiem, PIEGĀDĀTĀJA piedāvājumu Iepirkumā (turpmāk – Piedāvājums), kā arī PASŪTĪTĀJA norādījumiem.
2. **Līguma summa**
   1. Līguma summa bez pievienotās vērtības nodokļa (turpmāk – PVN) ir EUR 19 450.00 (deviņpadsmit tūkstoši četri simti piecdesmit euro un 00 centi).
   2. Līguma summā ir iekļautas visas Pakalpojuma izmaksas, visi valsts un pašvaldības noteiktie nodokļi un nodevas.
   3. Pretendenta piedāvātās cenas tiek iekļautas Finanšu piedāvājumā un tās nevar paaugstināties Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai, šo procesu radītās sekas pretendentam ir jāprognozē un jāaprēķina, iesniedzot PASŪTĪTĀJAM tehnisko un finanšu piedāvājumu.
3. **Pakalpojuma izpilde**
   1. PIEGĀDĀTĀJS nodrošina Pakalpojumu saskaņā ar Tehnisko specifikāciju un PASŪTĪTĀJA norādījumiem.
   2. PASŪTĪTĀJS nodrošina PIEGĀDĀTĀJA darbinieku iekļūšanu PASŪTĪTĀJA telpās savstarpēji saskaņotā laikā un kārtībā.
   3. PASŪTĪTĀJAM ir tiesības pārbaudīt, kā PIEGĀDĀTĀJS nodrošina Pakalpojumu un Pakalpojuma izpildes kvalitāti. Gadījumā, ja tiek konstatēts nekvalitatīvi vai Līguma noteikumiem neatbilstoši izpildīts Pakalpojums vai Pakalpojums netiek veikts vispār, PASŪTĪTĀJAM ir tiesības sagatavot un iesniegt PIEGĀDĀTĀJAM aktu par konstatētajām neatbilstībām (turpmāk – Pretenziju).
   4. PIEGĀDĀTĀJS apņemas PASŪTĪTĀJA telpās un teritorijā ievērot PASŪTĪTĀJA iekšējās kārtības un ugunsdrošības noteikumus, un darba režīmu.
   5. PIEGĀDĀTĀJS ir pilnībā atbildīgs par sava personāla kvalifikāciju, darba drošību, ugunsdrošību, elektroierīču lietošanas noteikumu ievērošanu, kā arī par citu pienākumu izpildi sakarā ar Līgumā noteikto savu saistību izpildi visā Pakalpojuma izpildes periodā. Minēto saistību neizpildes gadījumā PIEGĀDĀTĀJS ir atbildīgs par trešajām personām nodarītajiem zaudējumiem vai kaitējumu.
   6. PIEGĀDĀTĀJAM ir tiesības Līguma izpildes laikā piesaistīt apakšuzņēmēju atsevišķu pakalpojumu izpildei, iepriekš to saskaņojot ar PASŪTĪTĀJU. PIEGĀDĀTĀJS uzņemas atbildību par izvēlētajiem apakšuzņēmējiem normatīvajos tiesību aktos paredzētā kārtībā.
   7. Līguma 3.3.punktā minētajā Pretenzijā norādītās neatbilstības PIEGĀDĀTĀJAM par saviem līdzekļiem jānovērš 5 (piecu) darba dienu laikā no Pretenzijas sastādīšanas brīža (datums, laiks).
   8. Pakalpojums uzskatāms par izpildītu un nodotu PASŪTĪTĀJAM ar brīdi, kad Līdzēji abpusēji parakstījuši Pakalpojumu pieņemšanas – nodošanas aktu.
   9. Pēc tam, kad Pakalpojums nodots PASŪTĪTĀJAM atbilstoši Līguma 3.8.punktā noteiktajam, PIEGĀDĀTĀJS iesniedz PASŪTĪTĀJAM rēķinu.
4. **Norēķinu kārtība**
   1. Apmaksa par Pakalpojumu tiek veikta *euro* atbilstoši Finanšu piedāvājumā norādītajai cenai saskaņā ar piegādātāja iesniegto rēķinu, pasūtītājam veicot pārskaitījumu uz PIEGĀDĀTĀJA rēķinā norādīto bankas kontu 60 (sešdesmit) kalendāro dienu laikā pēc Līguma 3.9.punktā noteiktā kārtībā saņemta rēķina.
   2. Par apmaksas dienu tiek uzskatīta diena, kad PASŪTĪTĀJS ir veicis pārskaitījumu uz PIEGĀDĀTĀJA rēķinā norādīto bankas kontu, ko apliecina attiecīgs maksājuma uzdevums.
   3. Izrakstot rēķinu, PVN tiek piemērots saskaņā ar spēkā esošo Latvijas Republikas normatīvajos aktos noteikto kārtību un apmēru.
   4. Puses sedz savus izdevumus par banku pakalpojumiem, kas saistīti ar naudas pārskatījumiem.
   5. Puses vienojas, ka PIEGĀDĀTĀJS rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
5. **Pušu atbildība**
   1. Par Pakalpojuma sniegšanas termiņa kavēšanu vai citu Līgumā noteikto saistību nepildīšanu pienācīgajā kvalitātē vai termiņā PIEGĀDĀTĀJS maksā PASŪTĪTĀJAM līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
   2. Par Līgumā noteikto maksājumu termiņu kavējumu PASŪTĪTĀJS maksā PIEGĀDĀTĀJAM līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   3. Līgumsoda samaksa neatbrīvo puses no Līgumā ietverto saistību izpildes.
   4. Puses ir atbildīgas par to darbības vai bezdarbības rezultātā šī līguma izpildē otrai pusei nodarītajiem zaudējumiem.
   5. Pēc PASŪTĪTĀJA rakstiska pieprasījuma PIEGĀDĀTĀJS papildus līgumsodam (ja tāds tiek aprēķināts) atlīdzina pilnā apmērā visus zaudējumus, kas radušies PIEGĀDĀTĀJA vainas dēļ Līguma nepienācīgas izpildes rezultātā.
   6. PASŪTĪTĀJAM ir tiesības ieturēt Līguma ietvaros PIEGĀDĀTĀJAM izmaksājamo naudas summu par tādu summu, kas nepieciešama līgumsoda, zaudējumu un/vai citu prasījumu dzēšanai.
   7. Līgumsoda rēķinu sagatavo Puse, kura pieprasa līgumsoda samaksu. Līgumsods jāsamaksā 30 (trīsdesmit) kalendāro dienu laikā no līgumsoda rēķina izsūtīšanas dienas (pasta zīmogs).
   8. PIEGĀDĀTĀJAM netiek kompensēti pakalpojumi, kuri jāveic atkārtoti sakarā ar konstatētiem trūkumiem Pakalpojuma izpildē, ja tādi radušies PIEGĀDĀTĀJA vainas dēļ.
6. **Konfidencialitāte**
   1. Puses apņemas ievērot konfidencialitāti savstarpējās attiecībās, tajā skaitā:
      1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
      2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
      3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
   2. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
   3. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
7. **Nepārvarama vara**
   1. Puses nenes atbildību par pilnīgu vai daļēju Līguma neizpildi, ja tā radusies nepārvaramu, no pusēm neatkarīgu ārkārtēju apstākļu dēļ. Pie šādiem apstākļiem pieskaitāmas ugunsgrēks, dabas stihijas (plūdi, zemestrīce), valdības ārkārtas lēmumi un rīkojumi, un citi ārkārtēja rakstura negadījumi, ko Puses nevarēja iepriekš paredzēt. Nepārvaramas varas apstākļi tiek apstiprināti ar kompetentas iestādes izsniegtu slēdzienu.
   2. Nepārvaramas varas gadījumos Līgumā noteiktais izpildes un samaksas termiņš pagarinās par šo apstākļu darbības laiku, bet ne ilgāk kā par 60 (sešdesmit) kalendārajām dienām.
   3. Par Līguma saistību izpildi traucējošu un 7.1.punktā minēto apstākļu iestāšanās un izbeigšanās laiku Puse 5 (piecu) darba dienu laikā rakstiski informē otru Pusi, iesniedzot Līguma 7.1.punktā minēto slēdzienu. Nesavlaicīga paziņojuma gadījumā Puses netiek atbrīvotas no Līguma saistību izpildes.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par ko rakstveidā brīdina otru pusi 5 (piecas) darba dienas iepriekš.
8. **Strīdu risināšanas kārtība**
   1. Jebkuri no Līguma izrietoši strīdi, kas rodas starp pusēm, tiek risināti savstarpēju sarunu ceļā.
   2. Ja radušos strīdu puses nevar atrisināt savstarpēju sarunu ceļā 30 (trīsdesmit) dienu laikā, puses ir tiesīgas vērsties Latvijas Republikas tiesā saskaņā ar spēkā esošajiem normatīvajiem tiesību aktiem.
   3. Jautājumos, kas nav tiešā veidā paredzēti Līgumā, puses risina saskaņā ar spēkā esošajiem normatīvajiem tiesību aktiem.
9. **Līguma termiņš, grozīšanas un izbeigšanas kārtība**
   1. Līgums stājas spēkā ar tā abpusēju parakstīšanas dienu un ir spēkā līdz saistību pilnīgai izpildei.
   2. Pakalpojuma izpildes termiņš ir 6 (sešu) nedēļu laikā no Līguma noslēgšanas dienas.
   3. Puses ir tiesīgas veikt Līguma grozījumus, ja PIEGĀDĀTĀJU aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   4. Visi Līguma grozījumi noformējami rakstiski divos identiskos eksemplāros, kas no to abpusējas parakstīšanas kļūst par līguma neatņemamu sastāvdaļu. Viens vienošanās eksemplārs glabājas pie PIEGĀDĀTĀJA, otrs – pie PASŪTĪTĀJA.
   5. PASŪTĪTĀJAM ir tiesības nekavējoties vienpusēji atkāpties no Līguma, ja iestājas vismaz viens no šādiem gadījumiem:
      1. notikusi piegādātāja likvidācija;
      2. pret PIEGĀDĀTĀJU uzsākta maksātnespējas procedūra;
      3. PIEGĀDĀTĀJS nenodrošina Pakalpojumu ilgāk par 1 (vienu) kalendāro dienu no Līgumā noteiktā termiņa.
   6. Par vienpusēju atkāpšanos no Līguma, PASŪTĪTĀJS nosūta PIEGĀDĀTĀJAM rakstisku paziņojumu. Līgums uzskatāms par izbeigtu ar dienu, kad pasūtītājs nosūtījis piegādātājam šajā punktā minēto paziņojumu.
   7. PIEGĀDĀTĀJAM ir tiesības vienpusēji izbeigt Līgumu, ja notikusi PASŪTĪTĀJA likvidācija.
   8. Ja PIEGĀDĀTĀJS vēlas vienpusēji izbeigt Līgumu citu iemeslu dēļ, PIEGĀDĀTĀJAM PASŪTĪTĀJS par to rakstiski jābrīdina 30 (trīsdesmit) kalendārās dienas iepriekš.
10. **Citi noteikumi**
    1. Pilnvarotās personas Līguma izpildē (pieņemt Pakalpojumu, parakstīt rēķinu, sagatavot un parakstīt pretenzijas) ir:
       1. no PASŪTĪTĀJA puses: Mārtiņš Melnis, VSIA “Paula Stradiņa Klīniskās universitātes slimnīcas”, Drošības pārvaldības vadītājs, Tel: + 371 67069444, Mob: +371 26446691, E-pasts: [Martins.Melnis@stradini.lv](mailto:Martins.Melnis@stradini.lv).
       2. no PIEGĀDĀTĀJA puses: Andrejs Jermaks t. 67812689.
    2. Ja spēku zaudē kāds no Līguma punktiem, pārējie Līguma punkti ir spēkā.
    3. Ja kādai no pusēm ir mainīts juridiskais statuss, pušu amatpersonu paraksta tiesības, Līgumā noteiktās kontaktpersonas vai Līgumā norādītie pušu rekvizīti, attiecīgā puse nekavējoties par to rakstiski informē otru līgumslēdzēju pusi. Ja attiecīgā puse neizpilda šajā punktā noteikto, uzskatāms, ka otra puse ir pilnībā izpildījusi savas saistības, lietojot līgumā esošo informāciju par otru pusi.
    4. Līgums sagatavots divos eksemplāros uz 11 (vienpadsmit) lapām, katrai pusei pa vienam līguma eksemplāram. Abiem līguma eksemplāriem ir vienāds juridiskais spēks.
    5. Līgumam pievienoti šādi pielikumi:

1.Tehniskā specifikācija;

2.Finanšu piedāvājums.

1. **Pušu rekvizīti**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr.: LV74HABA0551027673367  Banka: Swedbank AS  Kods: HABALV22 | **Izpildītājs:**  **AS “STA Grupa”**  Reģ. Nr.: 40003019103,  Maskavas iela 227,  Rīga, LV-1019  Konta Nr.: LV87RIKO0002013121892  Banka: DNB Banka  Kods: RIKOLV2X |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ā. Putans |
|  |  |

1.pielikums

**Ražotāja Bosch Plena Voice Alarm Systems vai Praesideo vai analogu automātisko balss ugunsgrēka izziņošanas sistēmu vienota būvprojekta izstrāde**

**Tehniskā specifikācija**

**1. PAMATNOSTĀDNES.**

Tehniskā uzdevuma/tehniskās specifikācijas (turpmāk – TU) mērķis, noteikt galvenās prasības automātisko balss ugunsgrēka izziņošanas sistēmu (turpmāk – BIS) integrētas grafiskas uzraudzības un kontroles sistēmas tehniskā projekta izveidei, VSIA „Paula Stradiņa Klīniskā universitātes slimnīca” Pilsoņu ielā 13, Rīgā, (turpmāk - objekts).

Projekta ietvaros paredzēts:

1) automātisko balss ugunsgrēka izziņošanas sistēmu integrētas grafiskas uzraudzības un kontroles sistēmas tehniskā projektu;

2) noteikt nepieciešamos līdzekļus (veicot tirgus analīzi un norādot vidējas tirgū pieejamas cenas) projekta realizācijai (uzstādīšanai) pilnā apjomā, atbilstoši TU prasībām. Uzņēmēja norādītajām cenām ir informatīvs raksturs. Norādītas cenas uzņēmējam nav saistošas. Pasūtītājs neveiks pakalpojumu/preču iegādi šī līguma ietvaros.

|  |  |
| --- | --- |
| **Tehniskais uzdevums/Tehniskā specifikācija** | **Tehniskais piedāvājums\***  (precīzi norāda atbilstību katrai tehniskās specifikācijas prasībai) |
| **1.1.** Plānotais darbu izpildes laiks un posmi.  Uzņēmējam nepieciešams piedāvāt projekta izveides plānu – grafiku, kas ietver objekta apsekošanu un izpēti, projektēšanas darbus un projekta saskaņošanu un nodošanu Pasūtītājam.  **1.2.** Bāzes aparatūras un citu galveno iekārtu izvēle.  Lai nodrošinātu BIS centralizēto monitoringu, sistēmu paredzēts veidot uz vienotās platformas pievienojot to ugunsgrēka trauksmes sistēmas interfeisam. Uzņēmējam, saskaņojot ar Pasūtītāju, jānosaka sistēmu tehnisko līdzekļu gala iekārtu tipi, skaits un izvietojums, atbilstoši 2016.gada 1.septembra Ministru kabineta noteikumiem Nr. 238 “Ugunsdrošības noteikumi” un Noteikumi par Latvijas būvnormatīvu LBN 201-15 "Būvju ugunsdrošība" un citiem spēkā esošajiem normatīvajiem aktiem. Izvēloties informācijas apmaiņas kanālus, jāņem vērā darbības vides traucējošo faktoru iedarbība, aparatūras atrašanās vieta un attālums. Lielos attālumos (starp objektu ēkām) nepieciešams paredzēt esoša datortīkla un optisko sakaru līniju esamību. Uzņēmējam jāizvērtē esošā datortīkla pielietojums. Pirms uzsākt projektēšanas darbus Uzņēmējam nepieciešams: | * 1. Iesniegsim pēc līguma parakstīšanas.   2. Nodrošināsim noradīto prasību izpildi. |
| * Izveidot elektroniskus objekta plānus \*.dwg formātā pamatojoties uz esošiem inventarizācijas plāniem un objektu izpēti. Konstatētās nesakritības atspoguļot izveidojamos plānos; * Izveidot elektronisko ēku izvietojuma plānu \*.dwg bez piesaistēm; * Veikt uzstādīto adrešu, konvencionālo un apvienoto ar apsardzes signalizāciju ugunsgrēka atklāšanas sistēmu izpēti un iezīmēt aizsargājamās telpas izveidojamos plānos; * Izpētīt datortīkla pieslēgumu situāciju objektā, izstrādāt datu apmaiņu risinājumu un saskaņot to ar Pasūtītāju.   **1.3.** Projektā jāparedz ražotāja Bosch Plena Voice Alarm Systems vai Praesideo vai analogas apziņošanas sistēmas savienošanu starp atdalītām ēkām, lai nodrošinātu apziņošanas pārraidi visā objektā.  **1.4.** Situācija objektā.  Esošas ugunsgrēka atklāšanas un trauksmes sistēmas kontroles paneļi ir izvietoti objekta 20 ēkās. Objektā uzstādīti sekojošo ražotāju adrešu UAS paneļi   * Unipos; * SITA; * ESA; * Siemens * ESMI FX3NET/LV;   Objektā uzstādīti sekojošo ražotāju konvencionalie UAS paneļi:   * Bentel; * FireTech; * Ziton; * MAG8; * Smartline Inim.   Objektā uzstādīti sekojošo ražotāju UAS+apsardzes paneļi:   * DSC; * NX-8 Caddx;   Esošo UAS paneļu kopējais skaits – 64 gab.  Kopējā ar UAS aprīkoto ēku platība – 65912 m2  Esošas automātiskās balss izziņošanas sitēmas BOSCH Pena Voice izvietotas objekta 2 ēkās – 8. korpusā un 9. korpusā.  **1.5.** Kabeļu trases noteikšana.  Projektējot maģistrālās kabeļu trases, nepieciešams ievērot sekojošus nosacījumus:  -maģistrālajām kabeļu trasēm jābūt pēc iespējas viegli pieejamām;  -maģistrālās trases optimāli jāintegrē esošajās objekta konstrukcijās un tās nedrīkst bojāt interjeru vai ēkas fasādes.  Projektējot kabeļu trases, nepieciešams konsultēties ar Pasūtītāju.  **1.6.** Dokumentācijas izstrāde.  Tehniskās dokumentācijas izstrāde jāveic saskaņā ar TU 2. un 4.punktu.  **1.7.** Nodošanas – pieņemšanas kartība.  Tehnisko dokumentāciju pilnā apjomā nepieciešams nodot **5 (piecas) darba** dienas pirms paredzētā darbu izpildes beigu termiņa. | * 1. Paredzēsim   2. Tiks ņemts vērā   3. Nodrošināsim   4. Nodrošināsim   5. Nodrošināsim |
| **2.PRASĪBAS TEHNISKAJAM PROJEKTAM.**  **2.1.** Tehniskajam projektam jāsatur:   * titullapa, satura rādītājs, vispārējas ziņas, pieņemtie apzīmējumi, paskaidrojumu raksts, kurā jānorāda aparatūras iespējas un svarīgākie tehniskie parametri, atbilstība TU prasībām, kontrolpaneļu, devēju, sirēnu un moduļu izvietojums ēku stāvu plānos; * izpilddokumentācijas rasējumi AutoCAD vidē, sistēmu iekārtu un mezglu pieņemtie apzīmējumi jāsaskaņo ar Pasūtītāju; * aparatūras saslēgšanas principiālās shēmas; * detalizēta tehniskā specifikācija ar cenu norādi, saskaņā ar 2.2.punktu prasībām.   **2.2.** Tehniskā projektā, tāmē – specifikācijā nepieciešams detalizēti norādīt izmaksas par visām projektējamās sistēmas sastāvdaļām, kā arī izmaksas par veiktajiem darbiem – sistēmu instalācija, programmēšana, ieregulēšana, utt.  **2.3.** Projekts jāizstrādā saskaņā ar TU. Par pamatu var ņemt esošo projekta dokumentāciju un rasējumus, veicot attiecīgas korekcijas. **Ir jāņem vērā, ka ēkām un to daļām tehniskā dokumentācija nav pieejama elektroniskajā formātā.** | **2.1.**  **2.2.** Noradīsim.  **2.3.** Nodrošināsim |
| **3. PRASĪBAS SISTĒMAI.**  **3.1.** Nepieciešams izstrādāt tehnisko projektu atbilstoši šī TU prasībām. Projekts ir jāsaskaņo ar Pasūtītāja atbildīgajām personām:  Tehniskai projektu dokumentācijai ir jābūt „AutoCAD” vidē. Sakarā ar to, ka pēc ēkas plānu izstrādes objektā tika veiktas telpu pārbūves, ir nepieciešams veikt korekcijas stāvu rasējumos. Uz nodošanas brīdi visiem rasējumiem jāatbilst reālajam telpu plānojumam objektā. Uz stāvu plāniem Uzņēmējam jānorāda faktiskos telpu numurus un mēroga skalu.  **3.2.** Projektējamai sistēmai:   * jānodrošina ugunsgrēka un bojājuma signāla uztveršanu no esošiem UAS paneļiem reālā laikā; * Informācijas attēlošanu grafiskā vidē; * Jānodrošina iespēju paplašināt projektējamā sistēma. * Sistēmai jāuzrauga sakaru līniju no sistēmas kontroliera līdz UAS panelim. * jānodrošina visas aparatūras darbības kontrole;   **3.3.** Sistēmu jāparedz aprīkot ar autonomu garantēto elektrobarošanu no akumulatoriem Pamatelektrobarošanas avārijas gadījumā jānodrošina sistēmas darbība 24 stundu laikā. | **3.1.** Nodrošināsim  **3.2.** Nodrošināsim  **3.3.** Nodrošināsim. |
| **4. PROJEKTA DOKUMENTĀCIJA.**  **4.1.** DS projektu dokumentācijai jābūt izpildītai valsts valodā. Pasūtītājam jānodod 2 **(divi)** pilni dokumentācijas eksemplāri papīra formātā un elektroniski uz CD/DVD.  **4.2.** Tehniskā izpilddokumentācija jānoformē saskaņā ar būvnormatīvu LBN 202-01 „Būvprojekta saturs un noformēšana” un atbilstoši Latvijas Republikā spēkā esošo normatīvo aktu prasībām.  **4.3.** Kā projekta dokumentācija kopumā, tā arī jebkura tās sastāvdaļa ieskaitot jebkāda veida saņemto informāciju, ir konfidenciāli dokumenti. Projekta izpildītājam ir jāuzņemas pilna atbildība par slepenības ievērošanu un dokumentāciju, tās fragmentu un darba skiču neizplatīšanu. | **4.1.** Nodrošināsim  .  **4.2.** Nodrošināsim  .  **4.3.** Uzņēmamies. |

\* ***Aizpilda pretendents, precīzi norādot atbilstību katrai tehniskās specifikācijas punkta/apakšpunkta prasībai, piemēram, norādot „nodrošināsim” vai citādi raksturojot savas spējas izpildīt attiecīgo tehniskās specifikācijas prasību.***

1. sniegto ziņu patiesumu un precizitāti;
2. nodrošināt pakalpojumus saskaņā ar tehniskajā specifikācijā un iepirkuma līguma projektā noteikto;
3. Vadošais darbinieks, kurš koordinēs iepirkuma līguma izpildi, Arijs Putans, tālr.67812106.

**Finanšu piedāvājums**

Iepirkums: Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta

|  |  |
| --- | --- |
| Priekšmets | Cena bez PVN |
| Ugunsgrēka atklāšanas un trauksmes sistēmas ESMI FX3NET uzstādīšana un programmēšana paplašinot jau esošu sistēmu pēc vienota būvprojekta | 19 450.00 (deviņpadsmit tūkstoši četri simti piecdesmit euro un 00 centi |
| kopā | 19 450.00 |